Zmluva o dielo č. ..vyplní VO..

uzatvorená podľa § 536 až § 565 zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

**Zmluvné strany**

Objednávateľ : Národná banka Slovenska  
 Imricha Karvaša 1

813 25 Bratislava

Zastúpený : Ing. Ivan Sedláček

riaditeľ odboru informačných technológií

Bankové spojenie : Národná banka Slovenska, Bratislava

Číslo účtu : IBAN SK07 0720 0000 0000 0000 1919

< platí pre domáceho uchádzača>

IBAN SK60 0720 0000 0000 0000 2129

<platí pre zahraničného uchádzača>

IČO : 30844789

DIČ: 2020815654

IČ DPH : SK2020815654

(ďalej len „objednávateľ“ )

a

Zhotoviteľ : ..vyplní uchádzač..

..vyplní uchádzač..

..vyplní uchádzač..

Štatutárny orgán: ..vyplní uchádzač..

..vyplní uchádzač..

Bankové spojenie : ..vyplní uchádzač..

Číslo účtu: ..vyplní uchádzač..

IČO : ..vyplní uchádzač..

DIČ: ..vyplní uchádzač..

IČ DPH: ..vyplní uchádzač..

Spoločnosť je zapísaná: uviesť zápis v OR SR alebo ŽR SR <vyplní uchádzač>

(ďalej len „zhotoviteľ“ )

(objednávateľ a zhotoviteľ ďalej spoločne ako „zmluvné strany“)

1. Úvod

Túto zmluvu uzatvárajú objednávateľ a zhotoviteľ ako výsledok realizácie verejného obstarávania podľa § 117 zákona č. 343/2015 Z. z. o verejnom obstarávaní a o zmene o doplnení niektorých zákonov v znení neskorších predpisov (ďalej len „zákon o verejnom obstarávaní“) za účelom zabezpečenia realizácie „Bezpečnostného testovania SIPS ZUC (zúčtovacie centrum)“.

1. Predmet zmluvy

Predmetom tejto zmluvy je záväzok zhotoviteľa **vykonať riadne a včas bezpečnostné testovanie a vypracovať príslušnú dokumentáciu** podľa špecifikácie uvedenej v Prílohe č. 1 tejto zmluvy a záväzok objednávateľa riadne a včas poskytnutý predmet zmluvy prevziať a zaplatiť zhotoviteľovi dohodnutú cenu stanovenú v súlade s touto zmluvou.

1. Všeobecné podmienky plnenia
   1. Zhotoviteľ sa zaväzuje vykonať bezpečnostné testovanie, vypracovať a odovzdať objednávateľovi príslušnú dokumentáciu (v ďalšom aj „realizácia projektu“) podľa špecifikácie uvedenej v Prílohe č. 1 tejto zmluvy.
   2. Fáza A projektu sa bude realizovať od 11.11.2019 do 29.11.2019,
   3. Lehota na realizáciu fázy B projektu nesmie prekročiť 1 kalendárny týždeň.
   4. Lehota uvedená v článku III bode 3.3 tejto zmluvy začína plynúť dňom doručenia písomného oznámenia objednávateľa (aj e-mailom) o pripravenosti na vykonanie fázy B zhotoviteľovi a nezahŕňa čas potrebný na pripomienkovanie dokumentácie objednávateľom ani čas potrebný na zapracovanie pripomienok zhotoviteľom, v súlade s ostatnými ustanoveniami tejto zmluvy.
   5. V prípade, že objednávateľ neoznámi svoju pripravenosť na vykonanie fázy B zhotoviteľovi   
      do **6** kalendárnych mesiacov od ukončenia (vrátane pripomienkovania dokumentácie a zapracovania pripomienok) fázy A, zhotoviteľ nie je povinný vykonať fázu B bezpečnostného testovania. Objednávateľ nie je povinný realizovať fázu B bezpečnostného testovania.
   6. Zhotoviteľ sa zaväzuje vyhotoviť požadovanú písomnú dokumentáciu v elektronickej forme.
   7. Zhotoviteľ je povinný v elektronickej forme odovzdať objednávateľovi na pripomienkovanie príslušnú písomnú dokumentáciu v deň ukončenia každej fázy realizácie projektu.
   8. Objednávateľ do 7 kalendárnych dní od odovzdania príslušnej písomnej dokumentácie v elektronickej forme doručí zhotoviteľovi zoznam pripomienok.
   9. Zhotoviteľ do 7 kalendárnych dní od prijatia objednávateľom doručených pripomienok zapracuje pripomienky do dokumentácie, vyhotoví popis zapracovania pripomienok a v elektronickej forme ho odovzdá spolu s upravenou dokumentáciou objednávateľovi.
   10. Objednávateľ do 7 kalendárnych dní od prijatia popisu zapracovania pripomienok písomne v elektronickej forme akceptuje spôsob zapracovania alebo v písomne elektronickej forme požiada o nápravu zapracovania pripomienok, ktorú zhotoviteľ vykoná podľa článku III bodu 3.9 tejto zmluvy.
   11. Ak objednávateľ nepožiada v stanovenej lehote o nápravu, má sa za to, že ide o konečnú verziu príslušnej dokumentácie pre danú fázu. Objednávateľ a zhotoviteľ následne bezodkladne podpíšu Akceptačný protokol bezpečnostného testovania pre danú fázu, uvedený v  Prílohe č. 3 tejto zmluvy.
   12. Zmluvné strany sa dohodli, že na dielo vytvorené v rámci plnenia tejto zmluvy zhotoviteľom, udeľuje zhotoviteľ bezodplatne objednávateľovi ku dňu podpisu akceptačného protokolu bezpečnostného testovania výhradnú vecne, územne a časovo (po dobu právnej ochrany majetkových práv trvajúcu) neobmedzenú bezodplatnú licenciu na jeho použitie ako celku alebo jeho jednotlivých častí nevyhnutnú na dosiahnutie účelu zmluvy v neobmedzenom rozsahu v zmysle zákona č. 185/2015 Z. z. Autorský zákon v znení neskorších predpisov (ďalej len „autorský zákon), ktorá, pre zamedzenie pochybností, zahŕňa právo jeho kopírovania, prekladania, prispôsobovania, modifikovania, upravovania, distribuovania, publikovania a začleňovania do iných diel, a to objednávateľom, tak aj osobami ním poverenými s tým, že pokiaľ je to potrebné, táto licencia zahŕňa aj súhlas na udelenie sublicencie na používanie diela pre tretie osoby, či na prevedenie takej licencie na tretie osoby. Výhradnosť licencie znamená, že na použitie diela podľa tejto zmluvy (jej častí) v rozsahu uvedenej licencie nemôže byť zhotoviteľom akoukoľvek formou udelená licencia (súhlas na použitie) tretej osobe odlišnej od objednávateľa, a tiež, že zhotoviteľ sa zdrží používania diela v rozsahu uvedenej licencie. Zhotoviteľ udeľuje objednávateľovi licenciu na každé dielo vytvorené v rámci plnenia tejto zmluvy bezodplatne. Zhotoviteľ súčasne vyhlasuje, že disponuje majetkovými právami k dielu podľa § 19 a nasl. autorského zákona v rozsahu potrebnom na udelenie licencie podľa tejto zmluvy. V prípade, že sa toto vyhlásenie ukáže v budúcnosti nepravdivým, objednávateľ má právo na náhradu škody, ktorá by mu takýmto nepravdivým vyhlásením vznikla.
   13. V prípade, že akákoľvek tretia osoba, vrátane zamestnancov zhotoviteľa a/alebo subdodávateľov, bude mať akýkoľvek nárok proti objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým zhotoviteľom podľa tejto zmluvy, zhotoviteľ sa zaväzuje:
       1. bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených zhotoviteľom, subdodávateľom alebo tretími osobami pre objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené zhotoviteľom, subdodávateľom alebo tretími osobami pre objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak ide o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto zmluve, a ak ich niet, tak v súlade s týmito podmienkami; a
       2. poskytnúť objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby; a
       3. nahradiť objednávateľovi škodu, ktorá vznikne objednávateľovi v dôsledku preukázateľného uplatnenia vyššie uvedeného nároku tretej osoby.
   14. Objednávateľ poskytne zhotoviteľovi potrebnú súčinnosť pri realizácii projektu a to najmä poskytnutím dokumentácie alebo informácií relevantných k bezpečnostnému testovaniu, ako aj vytvorením technických podmienok pre vykonanie bezpečnostného testovania (pričom predmet testovania bude prevádzkovaný v prostredí objednávateľa).
   15. Zhotoviteľ sa zaväzuje včas oboznámiť objednávateľa o technických detailoch plánovaných testov (najmä s  ohľadom na možný dopad na iné IT komponenty objednávateľa) a následne vykonávať výlučne také testy, ktoré objednávateľ schválil a v časoch, ktoré objednávateľ určil.
   16. Zhotoviteľ sa zaväzuje, že bezpečnostné testy budú vykonávať výlučne osoby zhotoviteľa uvedené v Prílohe č. 2 tejto zmluvy.
   17. Zmena osoby zhotoviteľa určenej na plnenie zmluvy uvedenej v Prílohe č. 2 tejto zmluvy je možná iba na základe písomného oznámenia a následného písomného odsúhlasenia objednávateľom. Pri prípadnej zmene  osoby zhotoviteľa určenej na plnenie zmluvy uvedenej v Prílohe č. 2 tejto zmluvy musí byť počas celej doby trvania zmluvy zabezpečená minimálne rovnocenná úroveň odbornosti, kvalifikácie a skúseností, úroveň ktorého bude objednávateľ posudzovať rovnakým spôsobom, aký bol použitý pre účely vyhodnotenia ponúk vo verejnom obstarávaní zákazky, z ktorej vzišla táto zmluva.
   18. Nedodržanie týchto požiadaviek podľa bodu 3.16 a/alebo 3.17 tohto článku oprávňuje objednávateľa odstúpiť od tejto zmluvy s okamžitou účinnosťou ku dňu doručenia písomného odstúpenia od zmluvy z dôvodu podstatného porušenia zmluvy.
   19. Zhotoviteľ sa zaväzuje pri realizácii projektu rešpektovať požiadavky uvedené v Prílohe č. 1 tejto zmluvy.
   20. Objednávateľ poskytne dokumentáciu alebo informácie výlučne osobám zhotoviteľa uvedeným v Prílohe č. 2 tejto zmluvy.
   21. Zhotoviteľ sa zaväzuje kontaktovať výlučne zamestnancov objednávateľa, ktorí sú uvedení v Prílohe č.2 tejto zmluvy.
2. Povinnosti zmluvných strán

**Povinnosti zhotoviteľa**

* 1. Zhotoviteľ je povinný najneskôr do 5 pracovných dní od nadobudnutia účinnosti tejto zmluvy písomne stanoviť oprávnenú osobu (resp. osoby) na účely konania pri vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného štatutárnym orgánom zhotoviteľa alebo ním stanovenými osobami na základe osobitnej plnej moci najneskôr 5 pracovných dní pred vykonaním zmien.
  2. Zhotoviteľ je povinný zabezpečiť, aby jeho osoby pri plnení tejto zmluvy v objektoch objednávateľa dodržiavali všetky všeobecne záväzné predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy týkajúce sa vstupu do objektov a bezpečnosti systémov objednávateľa, s ktorými ich objednávateľ protokolárne oboznámi, a aby sa riadili organizačnými pokynmi oprávnených zástupcov objednávateľa.
  3. Zhotoviteľ je povinný zabezpečiť, aby prístup k dôverným informáciám a údajom objednávateľa pri plnení tejto zmluvy podľa čl. XI. tejto zmluvy mali výlučne osoby uvedené v Prílohe č. 2 tejto zmluvy a to v rozsahu, v akom tieto informácie a údaje potrebujú k plneniu tejto zmluvy.
  4. Zhotoviteľ je povinný po skončení projektu odstrániť zo svojich informačných prostriedkov dôverné informácie objednávateľa, týkajúce sa predmetu tejto zmluvy.
  5. Zhotoviteľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané zhotoviteľom v súlade s právnym poriadkom Slovenskej republiky.
  6. Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce) a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.
  7. V prípade, ak zhotoviteľ poruší svoju povinnosť podľa bodu 4.5 tohto článku a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u zhotoviteľa objednávateľom.

**Povinnosti a práva objednávateľa**

* 1. Objednávateľ je povinný najneskôr do 5 pracovných dní od nadobudnutia účinnosti tejto zmluvy písomne stanoviť oprávnenú osobu (resp. osoby) na účely konania pri vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej zmluvnej strane formou doporučeného listu podpísaného oprávnenou resp. splnomocnenou osobou, najneskôr 5 pracovných dní pred vykonaním zmeny.
  2. Objednávateľ má právo kontrolovať osoby zhotoviteľa pri činnostiach v rámci plnenia predmetu zmluvy vykonávaných v priestoroch objednávateľa.

1. Cena predmetu zmluvy
   1. Cena za zhotovenie a poskytnutie predmetu podľa tejto zmluvy je nemenná:

**Cena za realizáciu fázy A bezpečnostného testovania:**

..vyplní uchádzač.. **eur bez DPH**

(slovom ..vyplní uchádzač..eur bez DPH)

**Cena za realizáciu fázy B bezpečnostného testovania:**

..vyplní uchádzač.. **eur bez DPH**

(slovom ..vyplní uchádzač..eur bez DPH)

* 1. Zhotoviteľ sa zaväzuje počas 12 mesiacov od začiatku realizácie fázy A bezpečnostného testovania poskytnúť objednávateľovi na objednávku úhrnom v celých hodinách

**10 konzultačných hodín**

**v jednotkovej cene za jednu konzultačnú hodinu:**

..vyplní uchádzač.. **eur bez DPH**

(slovom ..vyplní uchádzač..eur bez DPH za jednu celú konzultačnú hodinu)

pri realizácii projektov na základe vykonaného bezpečnostného testovania. Konzultácie môžu poskytnúť výlučne osoby zhotoviteľa uvedené v Prílohe č. 2 tejto zmluvy a to do 14 kalendárnych dní od doručenia písomnej objednávky na konzultáciu zhotoviteľovi. Skutočný počet čerpaných konzultačných hodín v rámci jednej objednávky, musí byť písomne potvrdený zástupcami oboch zmluvných strán, ktorí sa konzultácie zúčastnili. Zhotoviteľ bude objednávateľovi fakturovať na základe objednávky len skutočne realizovaný počet celých konzultačných hodín uvedenou hodinovou sadzbou za jednu konzultačnú hodinu. Objednávateľ nie je povinný vyčerpať konzultačné hodiny v plnom rozsahu, prípadne nemusí čerpať konzultačné hodiny vôbec. V prípade, ak zhotoviteľ nebude poskytovať konzultácie v rozsahu celej konzultačnej hodiny, je zhotoviteľ oprávnený fakturovať objednávateľovi iba alikvotnú časť ceny za jednu konzultačnú hodinu.

1. Platobné podmienky
   1. Cenu za realizáciu fázy A projektu uvedenú v článku V bode 5.1 tejto zmluvy bude v prípade, že fáza A bude realizovaná, zhotoviteľ fakturovať na základe akceptačného protokolu bezpečnostného testovania pre fázu A, podpísaného zástupcami obidvoch zmluvných strán.
   2. Cenu za realizáciu fázy B projektu uvedenú v článku V bode 5.1 tejto zmluvy bude v prípade, že fáza B bude realizovaná, zhotoviteľ fakturovať na základe akceptačného protokolu bezpečnostného testovania pre fázu B, podpísaného zástupcami obidvoch zmluvných strán. V prípade, že fáza B nebude (v súlade s článkom III bodom 3.5 tejto zmluvy) realizovaná, zhotoviteľ nebude cenu za fázu B fakturovať.
   3. Pre platbu podľa článku VI bodu 6.1 a 6.2 tejto zmluvy zhotoviteľ vyhotoví faktúru a doručí ju objednávateľovi najneskôr do 7 kalendárnych dní odo dňa podpísania akceptačného protokolu bezpečnostného testovania pre príslušnú fázu. Faktúra je splatná do 30 kalendárnych dní odo dňa jej doručenia objednávateľovi bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa.
   4. Cenu za poskytnuté konzultačné hodiny podľa článku V bodu 5.2 tejto zmluvy bude zhotoviteľ fakturovať na základe objednávky objednávateľa. Zhotoviteľ vyhotoví faktúru a doručí ju objednávateľovi najneskôr do 7 kalendárnych dní od konania konzultácie. Faktúra je splatná do 30 kalendárnych dní odo dňa jej doručenia objednávateľovi bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa.
   5. Zhotoviteľ k dohodnutej cene uplatní DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej tiež len „zákon o dani z pridanej hodnoty“) <text tejto vety platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a zahraničný uchádzač túto vetu odstráni>
   6. V prípade, že faktúra nebude obsahovať všetky údaje podľa zákona o dani z pridanej hodnoty, resp. nebude po stránke vecnej alebo formálnej správne vystavená, objednávateľ ju vráti zhotoviteľovi na prepracovanie alebo doplnenie a nová lehota splatnosti začne plynúť dňom doručenia prepracovanej alebo doplnenej faktúry objednávateľovi. <text bodu 6.6 platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a  zahraničný uchádzač text bodu 6.6 odstráni>
   7. Zhotoviteľ najneskôr do doby vyhotovenia faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Zhotoviteľ vyhlasuje, že je konečným príjemcom dohodnutej ceny uvedenej v článku V. tejto zmluvy. <text bodu 6.7 platí pre zahraničného uchádzača, domáci uchádzač text bodu 6.7 odstráni>
   8. Zhotoviteľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto povinnosti je podstatným porušením zmluvy a dôvodom na okamžité odstúpenie objednávateľa od tejto zmluvy. < text odseku 6.8 platí len pre domáceho uchádzača, zahraničný uchádzač text odseku 6.8. odstráni >
   9. Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou.
2. Miesto plnenia zmluvy
   1. Miestom plnenia zmluvy, bezpečnostného testovania sú priestory objednávateľa na ul. Imricha Karvaša 1, Bratislava.
   2. Miestom dodania príslušnej dokumentácie bezpečnostného testovania, v listinnej aj elektronickej forme, sú priestory objednávateľa na ul. Imricha Karvaša 1, Bratislava.
3. Zmluvné pokuty a úroky z omeškania
   1. Ak dôjde k omeškaniu zhotoviteľa pri realizácii jednotlivých fáz projektu v termínoch dohodnutých podľa článku III bodu 3.2 a 3.3 tejto zmluvy, je objednávateľ oprávnený účtovať zhotoviteľovi zmluvnú pokutu vo výške 300,00 eur (slovom: tristo eur) bez DPH za každý aj začatý kalendárny deň omeškania.
   2. Zmluvnú pokutu podľa článku VIII bodu 8.1 tejto zmluvy za omeškanie zhotoviteľa nie je možné účtovať v prípade, že omeškanie zhotoviteľa je spôsobené neposkytnutím dostatočnej súčinnosti zo strany objednávateľa (napr. nevytvorením časových a technických podmienok pre vykonanie testovania alebo neposkytnutím relevantných podkladov a dokumentácie) alebo vyššou mocou, čo sú okolnosti nepredvídateľné a neodvrátiteľné ani jednou zo zmluvných strán (napr. prírodné katastrofy, vojny, plošné výpadky energie, ktoré môžu mať vplyv na realizáciu projektu).
   3. V prípade omeškania objednávateľa s platením faktúr podľa tejto zmluvy je zhotoviteľ oprávnený účtovať objednávateľovi úroky z omeškania vo výške 0,02% z neuhradenej čiastky za každý aj začatý kalendárny deň omeškania.
   4. Zmluvné pokuty a úroky z omeškania podľa tejto zmluvy sa nezapočítavajú na úhradu škôd, ktoré by zmluvným stranám vznikli porušením zmluvných povinností.
   5. Zmluvné pokuty podľa tejto zmluvy sa fakturujú zmluvnými stranami priebežne a sú splatné do 30 kalendárnych dní odo dňa doručenia faktúry druhej zmluvnej strane.
4. Odstúpenie od zmluvy
   1. Objednávateľ je oprávnený odstúpiť od zmluvy v súlade s § 344 a nasl. Obchodného zákonníka.
   2. Za podstatné porušenie zmluvy zhotoviteľom sa považuje, ak nastane ktorýkoľvek z nižšie uvedených prípadov:
5. Zhotoviteľ je v omeškaní s realizáciou niektorej z fáz projektu o viac ako 4 kalendárne týždne, a túto skutočnosť nenapraví ani do 5-tich pracovných dní po doručení písomného oznámenia objednávateľa zhotoviteľovi,
6. Dokumentácia neobsahuje všetky informácie požadované v Prílohe č. 1 tejto zmluvy,
7. Zhotoviteľ do dokumentácie nezapracoval pripomienky objednávateľa,
8. ak zhotoviteľ poruší zákaz nelegálnej práce a nelegálneho zamestnávania v zmysle právneho poriadku Slovenskej republiky,
9. porušenia uvedené ako podstatné porušenia tejto zmluvy v iných ustanoveniach tejto zmluvy,

pričom jednotlivé prípady porušenia záväzkov uvedených v článku IX bode 9.2 písm. a) – e) tejto zmluvy sa považujú za podstatné porušenie zmluvy a za nesplnenie záväzku ako celku.

* 1. Odstúpením od zmluvy zmluva zaniká, keď prejav vôle oprávnenej zmluvnej strany odstúpiť od zmluvy je doručený druhej zmluvnej strane. Po tejto dobe nemožno účinky odstúpenia od zmluvy odvolať alebo meniť bez súhlasu druhej zmluvnej strany.
  2. V prípade nepodstatného porušenia zmluvy môže druhá zmluvná strana odstúpiť od tejto zmluvy, ak zmluvná strana, ktorá zmluvnú povinnosť porušila ju nesplní ani v dodatočnej primeranej lehote, ktorá jej na to bola poskytnutá. Odstúpenie od tejto zmluvy je možné výlučne písomnou formou a jeho účinky nastanú dňom jeho doručenia druhej zmluvnej strane.
  3. V prípade, ak nastanú právne skutočnosti majúce za následok zmenu v právnom postavení zhotoviteľa (napr. vyhlásenie konkurzu, zastavenie konkurzu pre nedostatok majetku alebo zrušený konkurz pre nedostatok majetku, povolenie reštrukturalizácie, vstup do likvidácie, zmena právnej formy, zmena v oprávneniach konať v mene zhotoviteľa) alebo akákoľvek iná zmena majúca priamy vplyv na plnenie zo strany zhotoviteľa, je zhotoviteľ povinný oznámiť tieto skutočnosti objednávateľovi najneskôr do 5 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od tejto zmluvy.

1. Zodpovednosť za škody
   1. Každá zo zmluvných strán nesie zodpovednosť za škody v zmysle ustanovení Obchodného zákonníka a v zmysle príslušných všeobecne záväzných právnych predpisov.
2. Povinnosť mlčanlivosti
   1. Dôvernými informáciami a údajmi objednávateľa sa rozumejú informácie a údaje o infraštruktúre alebo častiach infraštruktúry IT prostredia objednávateľa, vrátane konfigurácie, zabezpečenia, spôsobu prevádzky a súvisiacich prevádzkových postupov. Dôvernými informáciami a údajmi objednávateľa sa ďalej rozumejú podrobnosti a výsledky vykonaných bezpečnostných testov a analýz pri realizácii projektu, vrátane súvisiacej dokumentácie.
   2. Obe zmluvné strany berú na vedomie, že prídu do styku s dôvernými informáciami a údajmi druhej zmluvnej strany. Týmto sa zaväzujú dodržať utajenie informácií a zamedziť zneužitiu týchto informácií vo svoj prospech alebo prospech tretích osôb svojím zavinením. Zhotoviteľ sa zaväzuje zabezpečiť, aby v súvislosti s realizáciou dodávky nedošlo k zneužitiu dát objednávateľa a rovnako sa zaväzuje k takému konaniu, ktoré bude minimalizovať kontakt s dátami na mieru čo najnižšiu, avšak postačujúcu k riadnemu plneniu tejto zmluvy. Povinnosť mlčanlivosti nezaniká ani po ukončení tejto zmluvy, nie je možné sa jej nijako zbaviť. V prípade porušenia tohto záväzku je zhotoviteľ povinný uhradiť objednávateľovi ním zavinenú preukázateľnú škodu. V prípade, že škodu nie je možné finančne vyjadriť (napr. § 17, 44 Obchodného zákonníka), je zhotoviteľ povinný uhradiť objednávateľovi zmluvnú pokutu vo výške 20.000,- eur (slovom dvadsaťtisíc eur) bez DPH za každý dokázaný prípad zneužitia interných informácií a údajov.
   3. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy.
3. Záverečné ustanovenia
   1. Akékoľvek zmeny tejto zmluvy vyžadujú písomnú formu a súhlas zmluvných strán. Táto zmluva môže byť menená v súlade s príslušnými ustanoveniami zákona o verejnom obstarávaní len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán, pokiaľ táto zmluva neurčuje inak.
   2. Zmluvné strany sa dohodli, že písomná korešpondencia bude doručovaná na adresy uvedené v záhlaví tejto zmluvy, pokiaľ v tejto zmluve nie je uvedené inak a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane. Akákoľvek písomnosť podľa tejto zmluvy bude považovaná za riadne doručenú aj vtedy, ak ju adresát odmietne prevziať.
   3. Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov, autorského zákona a ďalších všeobecne záväzných právnych predpisov.
   4. Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
   5. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
   6. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
   7. Táto zmluva je vyhotovená v šiestich rovnopisoch, z ktorých objednávateľ dostane štyri vyhotovenia a zhotoviteľ dostane dve vyhotovenia.
   8. Súčasťou tejto zmluvy sú nasledovné prílohy:

Príloha č.1: Požiadavky na bezpečnostné testovanie.

Príloha č.2: Kontaktné osoby objednávateľa a osoby zhotoviteľa podieľajúce sa na realizácii bezpečnostného testovania.

Príloha č.3: Akceptačný protokol bezpečnostného testovania.

* 1. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ súhlasí so zverejnením tejto zmluvy (vrátane jej prípadných dodatkov) a faktúr zhotoviteľa doručených objednávateľovi, pričom zhotoviteľ tiež disponuje písomným súhlasom inej dotknutej osoby (osoby konajúcej za zhotoviteľa) na zverejnenie jej údajov v tejto zmluve a vo faktúrach zhotoviteľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase objednávateľa.
  2. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].
  3. Objednávateľ pri spracúvaní osobných údajov poskytnutých zhotoviteľom pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
  4. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

|  |  |  |  |  |
| --- | --- | --- | --- | --- |
| Za objednávateľa | |  | Za zhotoviteľa: | |
| V Bratislave, dňa ..vyplní VO.. | |  | V dňa ..vyplní uchádzač.., dňa ..vyplní uchádzač.. | |
| **Národná banka Slovenska** | |  | ..vyplní uchádzač.. | |
|  | |  |  | |
|  | |  |  | |
| Meno: | Ing. Ivan Sedláček |  | Meno: | ..vyplní uchádzač.. |
| Funkcia: | riaditeľ odboru informačných technológií |  | Funkcia: | ..vyplní uchádzač.. |
|  |  |  |  |  |

Príloha č. 1

k Zmluve o dielo č. ..vyplní VO..

Požiadavky na bezpečnostné testovanie

1.1 **Informácie o informačnom systéme (ďalej len IS) potrebné pre ocenenie prác:**

1.1.1 Lokalita, v ktorej bude testovanie prebiehať: ústredie NBS (ul. Imricha Karvaša 1, Bratislava).

1.1.2 Používatelia: interní zamestnanci NBS,

1.1.3 Používateľské roly: 1 (1 používateľská rola pre správcov systému)

1.1.4 Aplikačný server: 1 (technológie: Linux, Apache, Tomcat, Java 8)

1.1.5 Funkčné oblasti (v zátvorke je uvedený približný počet stránok; 90% stránok je read-only, u ostatných stránok je priemerný počet vstupov na stránke je 3-4):

* Vstupné SEPA súbory (2)
* Výstupné SEPA súbory (2)
* Vstupné T2 súbory (2)
* Výstupné T2 súbory (2)
* Správa používateľov (4)
* Autentifikácia (1)
* Parametre ZUC (2)
* Správa servera (3)
* Asynchrónne procesy (3)
* Prehľad prenášaných objektov z/na KS (3)
* Výmaz starých údajov z databázy (2)
* Zaznamenávanie vykonaných udalostí (2)
* Správa procesov (2)
* Rozosielanie oznámení (3)
* Prehľad prijatých správ (2)

1.1.5 Architektúra SIPS ZUC:

* aplikácia (platforma Java, Spring framework)
* web rozhranie pre správu
* komunikačné (klientské) API rozhranie (vstupno-výstupná komunikácia s inou časťou IS prostredníctvom REST architektúry) – predmetom testu sú len základné vlastnosti komunikačného rozhrania
* samostatný databázový server (nie je predmetom bezpečnostného testovania)

1.1.5 Niektoré použité bezpečnostné mechanizmy:

* protokol TLS, čipové karty pre používateľov, dvojfaktorová autentifikácia používateľov (klientska autentifikácia v TLS, integrácie s AD), elektronický podpis, zoznam bezpečnostne významných udalostí, ochrana údajov (záznamov alebo tabuliek) v databáze

1.2 **Cieľ bezpečnostného testovania:**

1.2.1 Cieľom testovania je zhodnotiť ochranu údajov v aplikácii (používatelia majú prístup len k údajom a funkciám, ku ktorým majú mať prístup), otestovať bezpečnosť aplikácie a bezpečnostných riešení, identifikovať zraniteľnosti, vrátane návrhu opatrení na nápravu. Testovanie má zhodnotiť či bezpečnostné mechanizmy v aplikácii umožňujú v dostatočnej miere naplniť bezpečnostné ciele kladené na danú aplikáciu.

1.2.2 Zhotoviteľ vyhotoví požadovanú dokumentáciu v slovenskom, českom alebo anglickom jazyku v elektronickej forme vo formátoch aplikačných programov Microsoft Word, Excel, resp. vo formáte PDF.

1.3 **Požiadavky na rozsah prác – fáza A (časový rozsah max. 3 týždne, pričom fáza A musí prebehnúť v termíne od 11.11.2019 do 29.11.2019):**

1.3.1 posúdenie implementovaných bezpečnostných riešení pre naplnenie bezpečnostných cieľov v oblastiach:

* autentifikácia používateľov
* riadenie prístupu k funkciám aplikácie a údajom
* dôvernosť a autentickosť údajov / dokumentov
* správa používateľov
* správa kľúčov a certifikátov

1.3.2 vykonanie bezpečnostného testovania aplikácie, vrátane jej rozhraní a všetkých komponentov, na ktorých je aplikácia prevádzkovaná:

* testovanie zraniteľností: minimálne v rozsahu OWASP Testing Guide v4, v akom sú príslušné sekcie relevantné pre infraštruktúru a funkcie testovaného systému
* penetračné testovanie: bez pridelených oprávnení aj s pridelenými používateľskými oprávneniami
* testovanie bude vykonané z pohľadu všetkých rolí v aplikácii
* testovanie pokryje všetky funkcie aplikácie
* manuálne overenie všetkých identifikovaných zraniteľností (nielen výstup automatizovaného skenovania)
* bezpečnostný audit konfigurácie vybraných softvérových komponentov servera (Apache, Tomcat); pri realizácii objednávateľ na požiadanie poskytne príslušné konfiguračné súbory a parametre

1.3.3 vypracovanie dokumentácie obsahujúcej (štruktúra a rozsah dokumentácie musí zodpovedať, resp. pokrývať štruktúru odporučenú v OWASP Testing Guide v4) najmä:

* zhodnotenie bezpečnosti aplikácie, vrátane zhodnotenia naplnenia bezpečnostných cieľov
* vyhodnotenie jednotlivých oblastí testovania (na úrovní sekcií OWASP Testing Guide v4) a všetkých ostatných realizovaných testov v súlade s požiadavkami a ponukou na rozsah a spôsob testovania
* popis vykonaných testov a ich výsledkov, vrátane získaných podkladov pre jednotlivé zistenia a časových údajov (kedy test prebiehal)
* zhodnotenie jednotlivých zistení (s použitím škály Critical/High/Medium/Low/Informative, zohľadňujúcej potenciálne dopady zneužitia, potrebné schopností útočníka a pod.)
* konkrétne odporúčania na nápravu

1.3.4 prezentácia výsledkov testovania v priestoroch objednávateľa

1.4 **Požiadavky na rozsah prác – fáza B (časový rozsah max. 1 týždeň):**

1.4.1 preverenie upraveného systému z hľadiska (predtým) identifikovaných nedostatkov

1.4.2 vypracovanie záverečného zhodnotenia bezpečnosti IS, vrátane zhodnotenia naplnenia bezpečnostných cieľov

1.5 **Požiadavky na rozsah prác – voliteľne čerpané konzultačné hodiny (max. 10 hodín):**

1.5.1 poskytnutie požadovaného počtu konzultačných hodín k posúdeniu, návrhu a implementácie bezpečnostných opatrení podľa požiadaviek objednávateľa

1.6 **Spôsob realizácie:**

1.6.1 Technické detaily testovania – testovacie prostredie, čas, rozsah a spôsob vykonania konkrétnych testov – budú dohodnuté pred alebo počas realizácie projektu.

1.6.2 Zhotoviteľ a objednávateľ spoločne preveria pripravenosť prostredia na bezpečnostné testovanie, po vzájomnej dohode obvykle týždeň pred začatím fázy A.

1.6.3 Objednávateľ poskytne zhotoviteľovi používateľskú dokumentáciu ako aj potrebnú technickú dokumentáciu aplikácie.

1.6.4 Objednávateľ poskytne pre potreby testovania 1 používateľský počítač so štandardnou konfiguráciou používanou objednávateľom. Zhotoviteľ použije na testovanie s použitím nástrojov potrebných pre výkon bezpečnostného testovania vlastné prenosné počítače.

1.6.5 Pre získanie relevantných konfiguračných parametrov v rámci bezpečnostného auditu konfigurácie vybraných softvérových komponentov servera poskytne zhotoviteľ objednávateľovi skripty na automatizovaný zber týchto parametrov na začiatku fázy A.

1.6.6 Zhotoviteľ vykoná bezpečnostné testovanie v priestoroch objednávateľa.

Príloha č. 2

k Zmluve o dielo č. ..vyplní VO..

Kontaktné osoby objednávateľa a osoby zhotoviteľa podieľajúce sa na realizácii   
bezpečnostného testovania

|  |  |  |  |  |
| --- | --- | --- | --- | --- |
| Za objednávateľa | |  | Za zhotoviteľa: | |
|  | |  |  | |
| Národná banka Slovenska | |  | ..vyplní uchádzač.. | |
|  | |  |  | |
| Meno: | ..vyplní VO.. |  | Meno: | ..vyplní uchádzač.. | |
| Kontakt:  Funkcia: | ..vyplní VO..  ..vyplní VO.. |  | Kontakt: Funkcia: | ..vyplní uchádzač.. ..vyplní uchádzač.. | |
|  |  |  |  |  | |
|  |  |  |  |  | |
| Meno: | ..vyplní VO.. |  | Meno: | ..vyplní uchádzač.. | |
| Kontakt:  Funkcia: | ..vyplní VO..  ..vyplní VO.. |  | Kontakt: Funkcia: | ..vyplní uchádzač.. ..vyplní uchádzač.. | |
|  |  |  |  |  | |
|  |  |  |  |  | |
|  |  |  |  |  | |

Príloha č. 3

k Zmluve o dielo č. ..vyplní VO..

Akceptačný protokol bezpečnostného testovania

**Objednávateľ : Národná banka Slovenska  
 Imricha Karvaša 1**

**813 25 Bratislava**

**Zastúpený :** ....................................

|  |  |
| --- | --- |
| **Zhotoviteľ :** | **...** |
|  |  |
| **Zastúpený :** | **...** |

Objednávateľ potvrdzuje, že zhotoviteľ vykonal fázu A / fázu B[[1]](#footnote-1)

bezpečnostného testovania a odovzdal príslušnú dokumentáciu v požadovanom rozsahu.

V Bratislave dňa ………………

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Za zhotoviteľa odovzdal | Za objednávateľa prevzal |

1. nehodiace sa škrtnite [↑](#footnote-ref-1)